Ninge în centrul țării. Drumarii acționează cu 54 de utilaje
Direcția Regională de Drumuri și Poduri (DRDP) Brașov anunță că se acționează cu 54 de utilaje de deszăpezire în județele din centrul țării, acolo unde a nins abundent pe durata nopții.
"Am răspândit peste 200 de tone de materiale antiderapante. Conduceți prudent și adaptați stilul de condus condițiilor de trafic!", anunță DRDP Brașov într-un mesaj.
Pe DN, între Timișu de Sus și Predeal, un autotren a rămas blocat pe carosabil, din cauza unei defecțiuni la demaror, iar în zonă se circulă îngreunat, anunță drumarii. Carosabilul este cu zăpadă de 1-3 cm și în zonă ninge. Se acționează cu 5 utilaje cu material antiderapant.
Tot acolo, un autotren a intrat in șanțul de la marginea carosabilului, din cauza neadaptării vitezei.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank